CELEX: 32014R0862
Language: sk
Date: 2014-08-07 00:00:00
Title: Vykonávacie nariadenie Komisie (EÚ) č. 862/2014 zo 7. augusta 2014 , ktorým sa mení vykonávacie nariadenie (EÚ) č. 496/2011, pokiaľ ide o názov držiteľa povolenia kŕmnej doplnkovej látky benzoát sodný  Text s významom pre EHP

8.8.2014   
            
            
               SK
            
            
               Úradný vestník Európskej únie
            
            
               L 235/12
            
         VYKONÁVACIE NARIADENIE KOMISIE (EÚ) č. 862/2014
   zo 7. augusta 2014,
   ktorým sa mení vykonávacie nariadenie (EÚ) č. 496/2011, pokiaľ ide o názov držiteľa povolenia kŕmnej doplnkovej látky benzoát sodný
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť Taminco BVBA predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia vo vykonávacom nariadení Komisie (EÚ) č. 496/2011 (2).
            
         
               (2)
            
            
               Žiadateľ tvrdí, že s účinnosťou od 6. marca 2014 prevzal oblasť kŕmnych doplnkových látok od spoločnosti Kemira Oyj, a preto teraz vlastní práva na uvedenie kŕmnej doplnkovej látky benzoát sodný na trh. Žiadateľ svoje tvrdenie podložil potvrdzujúcimi dokumentmi.
            
         
               (3)
            
            
               Navrhovaná zmena podmienok povolenia je výhradne administratívnej povahy a nezahŕňa nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
            
         
               (4)
            
            
               Na to, aby žiadateľ mohol využívať svoje práva uvádzať uvedenú doplnkovú látku na trh pod názvom Taminco Finland By, je potrebné zmeniť podmienky povolení.
            
         
               (5)
            
            
               Vykonávacie nariadenie (EÚ) č. 496/2011 by sa preto malo zodpovedajúcim spôsobom zmeniť.
            
         
               (6)
            
            
               Keďže zmeny podmienok povolenia nie sú bezpečnostnej povahy, je vhodné stanoviť prechodné obdobie, počas ktorého bude možné spotrebovať existujúce zásoby.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 496/2011
   V druhom stĺpci prílohy sa slová „Kemira Oyj“ nahrádzajú slovami „Taminco Finland Oy“.
   Článok 2
   Prechodné opatrenia
   Existujúce zásoby doplnkovej látky, ktoré boli vyrobené a označené pred 28. augustom 2014 v súlade s pravidlami platnými pred 28. augustom 2014, sa môžu naďalej uvádzať na trh a používať až do ich vyčerpania.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vykonávacie nariadenie Komisie (EÚ) č. 496/2011 z 20. mája 2011 o povolení benzoátu sodného ako kŕmnej doplnkovej látky pre odstavčatá (držiteľ povolenia Kemira Oyj) (Ú. v. EÚ L 134, 21.5.2011, s. 9).